අසභ්‍ය දර්ශන ඇතුළත් චිත්‍රපට සංයුක්ත තැටිවලට තැටිගත කොට දිවයින පුරා බෙදාහැරීමේ ජාවාරමක නිරතවීමේ චෝදනාවට අධිකරණය හමුවට ඉදිරිපත් කළ සැකකරුවන් හතරදෙනාට රුපියල් දස දහස බැගින් දඩ මුදලක් මාලිගාකන්ද ප්‍රධාන මහේස්ත්‍රාත් ජී. එල්. ප්‍රියන්ත මහතා නියම කෙළේය.මීට අමතරව අසභ්‍ය දර්ශන තැටිගත කිරීමට යොදාගත් සංයුක්ත තැටි රයිටර් දෙක, දර්ශන ප්‍රදර්ශනයට යොදාගත් රූපවාහිනි යන්ත්‍ර හා ඩී.වී.ඩී. යන්ත්‍රය රාජසන්තක කිරීමට මහේස්ත්‍රාත්වරයා නියම කළේය.පිටකොටුව මල්වත්ත පාරේ ඉලාර් සී.ඩී. හවුස්හි තිබී මෙම අසභ්‍ය දර්ශන ඇතුළත් සී.ඩී. තැටි මරදාන අපරාධ හා බුද්ධි තොරතුරු ඒකකය විසින් අත්අඩංගුවට ගෙන තිබිණ.හොරණ පදිංචි උදයකුමාර් නොහොත් කන්නා යන පළමු සැකකරුට අසභ්‍ය දර්ශන ඇතුළත් වී.සී.ඩී. තැටි දෙකක් මුදලට විකිණීම හා වී.සී.ඩී. තැටි 200 ක් ළඟ තබා ගැනීම යන චෝදනා පොලිසිය ගොනුකොට තිබිණ.ආගරපතන පදිංචි ත්‍යාගරාජා නම් සැකකරු අසභ්‍ය දර්ශන ඇතුළත් වී.සී.ඩී. 450 ක් ළඟ තබා ගැනීම හා දර්ශන ඇතුළත් කොළ 2500 ක් ළඟ තබා ගත් බවට චෝදනා කර තිබිණ.අතුරුගිරිය පදිංචි ඉන්දික ප්‍රියලාල් නැමැති සැකකරු දර්ශන ඇතුළත් කොළ 18 ක් මුද්‍රණය කළ බවට හා කොටහේන පදිංචි එම්.